මෙහෙමයි හලාවත, කුරුණෑගල, වෙන්නප්පුව, කිරිමැටියාන, ලුණුවිල, මේ වගේ පැතිවල ඉඳලා පාන්දරට එක තොගයක් එනවා. රෑ 6-7 වෙනකොටත් කොළඹට පොල් තොග ගෙනෙන පිරිසකුත් ඉන්නවා. මේ ඔක්කොම එකම පිරිසක්. ඒ තවත් සරල කළොත් එකම මුදලාලි පිරිසකගේ ලොරි. දැන් මම මෙතනට ආවේ ඊයේ හවස 6ට විතර. බිස්නස් පටන් ගන්නෙ පාන්දර 4ට විතර. අපි හවස ඇවිත් ලොරි නතර කරගෙන බලාගෙන ඉන්නවා. මෙතන විකුණන්නෙ පොල් තොග මිලට කලවමේ. ඔවුහු දවසේ ව්‍යාපාර කටයුතු හලාවතින් ආරම්භ කරනුයේ උදේ 6ට පමණය. ප්‍රදේශය පුරා පැතිර තිබෙන පොල් වතු සොයා ගොස් තොග ගණනට පොල් මිලට ගනිති. ඉන් පසුව ඒවා ලෙලි ගස්සවා ගනිති. ඒ කර්තව්‍යයට දවසේ කුළිය කරන අය වතුවලම සිටිති. ලොකු කුඩා පොල් ගෙඩි 1000ක් ලෙලි ගසා ගොඩ ගසන්නට එතරම් වේලාවක් ගත නොවන්නේ කඩිනමින් වැඩ කිරීමේ පළපුරුද්ද නිසාවෙනි.
පොල් මිලදී ගන්නේ කෙසේද ?
තොග ගණනට